ناس کورد-
بەڕێوەبەرایەتیی گشتیی کەشناسی و بومەلەرزەزانی هەرێم پێشبینییەکانی کەشوهەوای ئەمڕۆ و سبەینێی بڵاوکردەوە و ڕایگەیاند، پلەکانی گەرمی بەشێوەیەکی بەرچاو و سێ تا شەش پلە نزمدەبنەوە.
ئەمڕۆ هەینی 19ی حوزەیرانی 2020، بەڕێوەبەرایەتییەکە ڕایگەیاند، پلەکانی گەرما لەماوەی چەند ڕۆژی داهاتوودا سێ بۆ شەش پلە دادەبەزن، ئەمڕۆ بەرزترین پلەی گەرما لە هەولێر 36 پلە ونزمترین 24 دەبێت، لە سلێمانی بەرزترین 37 و نزمترین 22 پلە دەبێت، هەروەها لە دهۆک 34 بە 22 دەبێت و لە کەرکوکیش 39 بە 22 پلە دەبێت.
ئاماژە بەوەشکراوە، لەگەڵ ئەوەشدا لە زۆرێک ناوچەکان ئاسمان ساماڵ دەبێت و لە سلێمانی و هەولێر خێرایی با 10 بۆ بۆ 20 کیلۆمەتر دەبێت.
هاوکات بەگوێرە پێشبینییەکان لە سبەینێ سێشەممەوە پلەکانی گەرمی چەند پلەیەک دادەبەزن و ئەگەری بارانبارینیش لە هەندێک ناوچە هەیە.